আন্তর্জাতিক ক্রিকেট কাউন্সিল
প্রতিষ্ঠার শুরুতে লর্ড'সে আইসিসির কার্যক্রম পরিচালিত হত। ১৯৯৩ সালে লর্ড'সের নার্সারি প্রান্তে অবস্থিত "ক্লক টাওয়ার" ভবনে আইসিসির কার্যালয় স্থাপিত হয়। একদিনের আন্তর্জাতিক ক্রিকেটের প্রধান প্রতিযোগিতা বিশ্বকাপ হতে অর্জিত রাজস্ব স্বাধীনভাবে আইসিসির কার্যক্রম চলতো এবং অধিকাংশ সদস্য দেশসমূহ ইংল্যান্ডের দ্বৈত-করনীতি সাথে একমত ছিল না, তাই আইসিসির রাজস্ব রক্ষার জন্য একটি কোম্পানি প্রতিষ্ঠার প্রয়োজন পরে। তাই ১৯৯৪ সালে যুক্তরাজ্যের বাইরে মোনাকোভিত্তিক আইসিসি ডেভেলপম্যান্ট প্রাইভেট লিমিটেড বা আইডিআই নামে একটি কোম্পানি প্রতিষ্ঠিত হয়।
আইসিসি চ্যাম্পিয়ন্স ট্রফিতে ৫ উইকেট লাভকারী ক্রিকেটারদের তালিকা
আইসিসি চ্যাম্পিয়ন্স ট্রফি প্রতিযোগিতায় কেবলমাত্র ১০বার বোলার কর্তৃক ‘ফিফার’ অর্জিত হয়েছে। আইসিসি চ্যাম্পিয়ন্স ট্রফি আন্তর্জাতিক ক্রিকেট কাউন্সিল কর্তৃক পরিচালিত একদিনের আন্তর্জাতিক প্রতিযোগিতা। ক্রিকেট বিশ্বকাপের পর সর্বাপেক্ষা দ্বিতীয় গুরুত্বপূর্ণ প্রতিযোগিতারূপে বিবেচনা করা হয়ে থাকে। প্রকৃতপক্ষে ১৯৯৮ সালে ‘আইসিসি নক আউট ট্রফি’ নামে পরিচিত ছিল। এ প্রতিযোগিতাটি প্রতি দুই বা তিন বছর অন্তর আয়োজিত হয়ে আসছে।